หนุ่มเมายา ฉุนถูกด่า คว้ามีดฟันน้าดับแผลฉกรรจ์ คางานเลี้ยงวันเกิด
น้าจัดงานฉลองวันเกิดชื่นมื่น หลานเมายาเดินปรี่เข้ามาหาเรื่องแขกในงาน จึงว่ากล่าวตักเตือนไล่หลานกลับบ้าน แต่หลานเกิดฉุนคว้ามีดทำครัวฟันแผลฉกรรจ์ คมมีดตัดเส้นเลือดใหญ่ขาด ทำเสียชีวิตขณะหามส่ง รพ. ด้านหลานก่อเหตุ วิ่งหนีกลับหกล้ม โดนรุมตีบยับ จนท.ตรวจสอบประวัติพบมีหมายจับติดตัว,เมื่อเวลา 21.00 น.วันที่ 7 พ.ย.61 ร.ต.อ.คมสันต์ พรหมศิริ รอง สว.สภ.อัมพวา จ.สมุทรสงคราม รับแจ้งเหตุฟันกัน ที่บ้านเลขที่ 1/3 หมู่ 1 เขตเทศบาล ต.เหมืองใหม่ อ.อัมพวา จ.สมุทรสงคราม โดยก่อนเหตุการณ์ทราบว่า นายสุรสิทธิ์ จัตุรัส อายุ 46 ปี ซึ่งเป็นผู้ใหญ่บ้านหมู่ 1 ได้จัดงานเลี้ยงในวันคล้ายวันเกิดให้ตัวเอง โดยมีเพื่อนฝูงและญาติพี่น้องจำนวนมากมาร่วมงาน ต่อมา นายวิทวิน ต๋องเรียน อายุ 19 ปี ซึ่งเป็นหลานชาย ได้เสพยาบ้าและดื่มสุราจนมึนเมา เข้ามาในงานและกำลังจะก่อเหตุทะเลาะวิวาทกับแขกผู้มาร่วมงาน ดังนั้น นายสุรสิทธิ์ ผู้เป็นน้า จึงเข้าไปตักเตือนและไล่ให้หลานชายกลับเข้าบ้านตัวเองไป พอนายสุรสิทธิ์เดินหันหลังกลับเข้ามาในบ้าน โดยไม่ทันระวังตัว นายวิทวินได้เข้ามาใช้มีดทำครัวยาวประมาณ 1 ฟุต ฟันนายสุรสิทธิ์ จึงยกแขนรับพร้อมเข้าแย่งมีดจากหลานชาย แต่ถูกฟันที่แขนซ้าย 3 แผล จนเป็นแผลฉกรรจ์ และฟันเข้าที่สะบักซ้ายด้านหลังอีก 2 แผล คมมีดตัดเส้นเลือดใหญ่ขาด ทำให้นายสุรสิทธิ์เสียเลือดมาก ญาติๆจึงช่วยกันหามตัวรีบส่งโรงพยาบาลอัมพวา แต่เสียชีวิตระหว่างทาง,ส่วน นายวิทวิน หลานชายผู้ตายเมื่อก่อนเหตุเสร็จ จึงวิ่งหนีแต่กลับสะดุดล้ม จนถูกชาวบ้านรุมเข้าประชาทัณฑ์ ทำให้ศีรษะแตก แขนขวาหัก และถูกนำตัวส่งโรงพยาบาลอัมพวา นอนร้องโอดโอย ด่าทอด้วยคำหยาบคาย ต่อมาได้นำตัวส่ง รพ.สมเด็จพระพุทธเลิศหล้า โดยมีเจ้าหน้าที่เฝ้าอยู่ตลอด 24 ชั่วโมง นอกจากนี้เจ้าหน้าที่ได้ทำการตรวจสอบปัสสาวะนายวิทวิน พบเป็นสีม่วงและมีสารเสพติด อีกทั้งเจ้าหน้าที่ยังตรวจสอบประวัติ นายวิทวิน พบว่า ได้หลบหนีหมายจับคดีพยามฆ่าผู้อื่นในพื้นที่ สภ.ปากท่อ จ.ราชบุรี มาอีกด้วย 
น้าจัดงานฉลองวันเกิดชื่นมื่น หลานเมายาเดินปรี่เข้ามาหาเรื่องแขกในงาน จึงว่ากล่าวตักเตือนไล่หลานกลับบ้าน แต่หลานเกิดฉุนคว้ามีดทำครัวฟันแผลฉกรรจ์ คมมีดตัดเส้นเลือดใหญ่ขาด ทำเสียชีวิตขณะหาม 
ฟันกันตาย,หลานฟันน้า,หนุ่มเมายาฟันน้า,ทะเลาะวิวาท,หลานคว้ามีดฟันน้า,ข่าวทั่วไป